Ilkka Kontula

Ilkka Kullervo Kontula (16. huhtikuuta 1945 Helsinki – 1. joulukuuta 2012) oli suomalainen oikeustieteen kandidaatti, ekonomi ja kirjailija.Suomen Kirjailijat 1945–1980, Kontula, Ilkka Kullervo, sivu 290, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985

Kontula tuli ylioppilaaksi Lauttasaaren yhteiskoulusta vuonna 1964. Hän valmistui oikeustieteiden kandidaatiksi Helsingin yliopistosta vuonna 1968 ja ekonomiksi Helsingin kauppakorkeakoulusta vuonna 1969. Kontula toimi verotarkastajana Uudenmaan lääninverovirastossa vuosina 1969–1970 ja lakiasiain osastopäällikkönä vuodesta 1970 Salpa osakeyhtiössä. Piensijoittajana vaurastunut Kontula teki testamenttilahjoituksen, jonka avulla Ilkka Kontulan säätiö jakaa kannustusapurahoja vuosittain sekä Kauppakorkeakoulun että Helsingin yliopiston oikeustieteellisen tiedekunnan opiskelijoille.

Kontulan vanhemmat olivat kauppaneuvos Timo Kontula ja Valva (o.s. Volanen). Puoliso oli Riitta (o.s. Lindroos) vuodesta 1969.

 Teoksia 
 Auringonpimennys. Gummerus 1971
 Haaveitten hinta on kuolema. Gummerus 1975

 Lähteet 


 Viitteet 

Luokka:Suomalaiset kirjailijat
Luokka:Vuonna 1945 syntyneet
Luokka:Vuonna 2012 kuolleet